РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/16-22

03. фебруар 2021. године

Б е о г р а д

З А П И С Н И К

32. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ

И ЛОКАЛНУ САМОУПРАВУ, ОДРЖАНЕ 02. ФЕБРУАРА 2021. ГОДИНЕ

Седница је почела у 09,00 часова.

Седницом је председавање започела Биљана Пантић Пиља, заменица председника Одбора, након чега је Владимир Ђукановић, председник Одбора преузео председавање.

Седници су присуствовали чланови Одбора: Велибор Милојчић, Дејан Кесар, Небојша Павловић, Ненад Барош, Ђорђе Дабић, Биљана Пантић Пиља, Драган М. Марковић, Даниел Ђивановић и Тома Фила.

Седници су присуствовали и: Маријан Ристичевић, заменик члана Ђорђа Комленског, Ненад Крстић, заменик члана Јелене Жарић Ковачевић, Дубравка Краљ, заменик члана Владана Заграђанина и Данијела Вељовић, заменик члана Сање Јефић Бранковић.

Седници нису присуствовали чланови Одбора: Сања Лакић, доц. др Михаило Јокић и др Александар Мартиновић, нити њихови заменици.

Седници су присуствовали и: Маја Мачужић Пузић, државни секретар у Министарству државне управе и локалне самоуправе, Ивана Савићевић, помоћник министра државне управе и локалне самоуправе, Гордана Пођанин из Министарства државне управе и локалне самоуправе,Владимир Винш, в.д. помоћник министра правде, Вукица Кужић, изборни члан Високог савета судства из реда судија, Тања Вукићевић, изборни члан Државног већа тужилаца и Александар Малешевић, секретар Државног већа тужилаца.

Председавајућа је обавестила чланове и заменике чланова Одбора да je у складу са чланом 72. став 2. Пословника Народне скупштине, седница сазвана у року краћем од рока предвиђеног Пословником, како би Одбор што пре размотрио предлоге закона наведене у сазиву.

Председавајућа је предложила да се на основу члана 82. и члана 92. став 2. Пословника дневни ред допуни тачком 7. „Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2463/21 од 27. децембра 2021. године) “, тачком 8. „Разматрање Предлога одлуке о избору судија који се први пут бирају на судијску функцију, који је поднео Високи савет судства ( број 02-114/22 од 21. јануара 2022.године)“ и тачком 9. „Разматрање Предлога одлуке о избору заменика јавног тужиоца, који је поднело Државно веће тужилаца (број 119-155/22 од 01. фебруара 2022. године)“

Чланови и заменици чланова Одбора су **једногласно** усвојили предлог за допуну дневног реда.

Председавајућа је предложила да се на основу члана 76. Пословника на Тридесетдругој седници Одбора обаве три заједничка начелна претреса и то: о тачкама 1,2,3. и 6.; о тачкама 4. и 5. и заједнички начелни претрес о тачкама 7. и 8. предложеног дневног реда, након чега ће Одбор обавити гласање о свакој тачки посебно.

Чланови и заменици чланова Одбора су **једногласно** прихватили наведени предлог.

Пре утврђивања дневног реда председавајућа је обавестила присутне да није било примедби у писаној форми на записнике са 27, 28, 29, 30. и 31. седнице Одбора, па је ставила на гласање, а чланови и заменици чланова Одбора су **једногласно** усвојили Записник 27. седнице одржане 07. децембра 2021. године, Записник 28. седнице одржане 10. децембра 2021. године, Записник 29. седнице одржане 14. децембра 2021. године, Записник 30. седнице одржане 23.децембра 2021. године и Записник 31. седнице одржане 23. децембра 2021. године.

Председавајућа је ставила на гласање, a чланови и заменици чланова Одбора су **једногласно** утврдили следећи

Д н е в н и р е д:

1. Разматрање Предлога закона о избору председника Републике, који је поднела Влада (број 011-88/22 од 17. јануара 2022. године), у начелу;
2. Разматрање Предлога закона о избору народних посланика, који је поднела Влада (број 011-86/22 од 17. јануара 2022. године), у начелу;
3. Разматрање Предлога закона о локалним изборима, који је поднела Влада (број 011-83/22 од 17. јануара 2022. године), у начелу;
4. Разматрање Предлога закона о измени Закона о спречавању корупције, који је поднела Влада (број 011-89/22 од 17. јануара 2022. године), у начелу;
5. Разматрање Предлога закона о допуни Закона о ванпарничном поступку, који је поднела Влада (број 011-85/22 од 17. јануара 2022. године), у начелу;
6. Разматрање Предлога закона о измени Закона о платама државних службеника и намештеника, који је поднела Влада (број 011-67/22 од 13. јануара 2022. године), у начелу.
7. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2463/21 од 27. децембра 2021. године);
8. Разматрање Предлога одлуке о избору судија који се први пут бирају на судијску функцију, који је поднео Високи савет судства ( број 02-114/22 од 21. јануара 2022.године);
9. Разматрање Предлога одлуке о избору заменика јавног тужиоца, који је поднело Државно веће тужилаца (број 119-155/22 од 01. фебруара 2022. године).

**ОБЈЕДИЊЕНА РАСПРАВА о тачкама 1,2,3. и 66 -**  Разматрање Предлога закона о избору председника Републике, који је поднела Влада (број 011-88/22 од 17. јануара 2022. године), у начелу; Разматрање Предлога закона о избору народних посланика, који је поднела Влада (број 011-86/22 од 17. јануара 2022. године), у начелу; Разматрање Предлога закона о локалним изборима, који је поднела Влада (број 011-83/22 од 17. јануара 2022. године), у начелу; Разматрање Предлога закона о измени Закона о платама државних службеника и намештеника, који је поднела Влада (број 011-67/22 од 13. јануара 2022. године), у начелу.

**Маја Мачужић Пузић** је у уводном излагању рекла да предлози нових изборних закона садрже решења која имају за циљ установљавање вишег степена демократичности, транспарентности и уређености поступка избора председника Републике, народних посланика и поступка за изборе на локалном нивоу и који су у значајној мери резултат међустраначког дијалога који су се одвијали у претходном периоду, практично, непосредно након завршетка претходних избора до данас.

Нагласила је да се овим предлозима закона уводе значајне новине у погледу организације и рада органа за спровођење избора, посебно у погледу транспарентности њиховог рада и ширег круга субјеката из политичког живота који учествују у њиховом раду, па и имају додатна овлашћења у погледу контроле правилности спровођења изборног поступка.

Истакла је да се овим предлозима у законски текст преносе одређена решења која су до сада била садржана у упутствима које је Републичка изборна комисија доносила ради спровођења низа ранијих изборних процеса, а која су се показала као примери добре праксе и који би, као такви, требало да постану законски правни стандарди. Ово се, пре свега, односи на правила у вези са образовањем бирачких одбора, подношењем изборних листа и праву на посматрање рада органа за спровођење избора, која недостају у важећим законима, те да се у већој мери обезбеђује поштовање начела правне сигурности.

Указла је предложене одредбе које су раније биле саставни део подзаконске регулативе Републичке изборне комисије, у чијој надлежности ће новим законским решењима остати само техничка питања организације изборног процеса.

Рекла је да је битно унапређена заштита правних интереса свих учесника у изборном поступку, пре свега бирача, пре свега кроз продужавање досадашњих рокова за улагање правних средстава против одлука органа за спровођење избора.

Излагање је завршила истакавши да измена Закона о платама државних службеника и намештеника произилази из потребе да се вредновање пратећих помоћно-техничких послова у државним органима, уподоби у што већој мери вредностима упоредивих послова који обављају државни службеници. Изменом се такође доприноси остваривању начела успостављеног општим прописом о раду, који подразумева остваривање једнаке зараде за исти рад или рад исте вредности.

Нагласила је да се овим предлогом закона прави омогућава разликовање у односу на послове намештеника за које се захтева основна школа и нижи ниво квалификација, а чија исплаћена плата је била изједначена са платама намештеника чији послови захтевају средње стручно образовање. С обзиром да је основица за обрачун плата запослених намештеника у државним органима, расла спорије од раста минималне зараде, основне плате намештеника чија су радна места разврстана од четврте до шесте платне групе остале су испод минималне зараде, што се овим предлогом донекле исправља.

Председник Одбора је отворио расправу у вези са овом тачком дневног реда у којој су учествовали Маријан Ристичевић, Ненад Крстић и Маја Мачузић Пузић.

**Маријан Ристичевић** је рекао да би, по његовом мишљењу, свако бирачко место требало да има печат са бројем бирачког места, како би се спречиле могуће опструкције изборног процеса.

**Ненад Крстић** је указао на злоупотребу коју, по његовом мишљењу, чине адвокати када без нарочитог основа подносе суду прекршајне пријаве и наплаћују провизије без обзира на исход спора.

**Маја Мачужић Пузић** је истакла да Закон о слободном приступу информација од јавног значпаја онемогућава злоупотребе на које је указао посланик Крстић.

Како се нико више није јавио за реч, председник Одбора је закључио је расправу о овим тачкама дневног реда.

**ОБЈЕДИЊЕНА РАСПРАВА о тачкама 4. и 5. -**  Разматрање Предлога закона о измени Закона о спречавању корупције, који је поднела Влада (број 011-89/22 од 17. јануара 2022. године), у начелу; Разматрање Предлога закона о допуни Закона о ванпарничном поступку, који је поднела Влада (број 011-85/22 од 17. јануара 2022. године), у начелу.

**Владимир Винш** је рекао да предложене измене Закона о спречавању корупције садрже одредбе које се односе на обавезе које имају јавни функционери у вези са чланством и функцијама  у политичким субјектима.

Нагласио је да се до сада та обавеза није односила на функционере непосредно изабране од грађана, док се предложеном изменом тај круг функционера сужава и прецизира, те да ту обавезу убудуће неће имати само народни посланици, посланици у скупштини аутономне покрајине и одборници у скупштини јединице локалне самоуправе.

Истакао је да се допуна Закона о ванпарничном поступку врши због усклађивања са предвиђеним решењима из новог закона о избору народних посланика.

Рекао је да је предложена допуна Закона о ванпарничном поступку извршена у делу „лишења пословне способности“, у ком су садржане одредбе које се односе на дужности суда, између осталог, да на основу резултата медицинског вештачења, суд у решењу којим се лице делимично лишава пословне способности одреди врсту послова које то лице може самостално предузимати.

Нагласио је да се допуном овог закона предлаже да се дужност суда прошири тако да у решењу којим се лице делимично лишава пословне способности, на основу резултата медицинског вештачења одреди и да ли је то лице способно да врши изборно право.

Председник Одбора је отворио расправу у вези са овим тачкама дневног реда, па како се нико није јавио за реч закључио је расправу, након чега се прешло на трећу обједињену расправу.

**ОБЈЕДИЊЕНА РАСПРАВА о тачкама 7. и 8. –** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2463/21 од 27. децембра 2021. године); Разматрање Предлога одлуке о избору судија који се први пут бирају на судијску функцију, који је поднео Високи савет судства ( број 02-114/22 од 21. јануара 2022.године.

**Вукица Кужић** је упознала присутне са процедуром предлагања кандидата који се први пут бирају на судијску функцију и након тога навела имена свих кандидата који су предложени од стране Високог савета судства.

Председник Одбора је отворио расправу у вези са овим тачкама дневног реда у којој су учествовали Дубравка Краљ и Тома Фила.

**Дубравка Краљ** је нагласила да би уз биографије кандидата који се први пут бирају на судијску функцију требало ставити дужину студирања и просечну оцену.

**Тома Фила** се сложио са колегиницом Краљ, и рекао да би посебно требало повести рачуна о предлагању кандидата који би представљали пропорционалну заступљености националних мањина у градовима где је мешовито становништво и као пример је навео Прешево.

Како се нико више није јавио за реч, председник Одбора је закључио расправу о овим тачкама дневног реда.

**ДЕВЕТА ТАЧКА -** Разматрање Предлога одлуке о избору заменика јавног тужиоца, који је поднело Државно веће тужилаца (број 119-155/22 од 01. фебруара 2022. године).

**Тања Вукићевић** је упознала присутне са начином избора заменика јавног тужиоца и након тога навела имена свих предложених кандидата.

Председник Одбора је отворио расправу у вези са овом тачком дневног реда, па како се нико није јавио за реч закључио је расправу након чега је Одбор обавио гласање о свакој тачки посебно.

**ПРВА ТАЧКА-** Разматрање Предлога закона о избору председника Републике, који је поднела Влада (број 011-88/22 од 17. јануара 2022. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихвати Предлог закона о избору председника Републике, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведени предлог.

**ДРУГА ТАЧКА** – Разматрање Предлога закона о избору народних посланика, који је поднела Влада (број 011-86/22 од 17. јануара 2022. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихвати Предлог закона о избору народних посланика, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведени предлог.

**ТРЕЋА ТАЧКА** - Разматрање Предлога закона о локалним изборима, који је поднела Влада (број 011-83/22 од 17. јануара 2022. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихвати Предлог закона о локалним изборима, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведени предлог.

**ЧЕТВРТА ТАЧКА** - Разматрање Предлога закона о измени Закона о спречавању корупције, који је поднела Влада (број 011-89/22 од 17. јануара 2022. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихвати Предлог закона о измени Закона о спречавању корупције, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведени предлог.

**ПЕТА ТАЧКА -** Разматрање Предлога закона о допуни Закона о ванпарничном поступку, који је поднела Влада (број 011-85/22 од 17. јануара 2022. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихвати Предлог закона о допуни Закона о ванпарничном поступку, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведени предлог.

**ШЕСТА ТАЧКА** - Разматрање Предлога закона о измени Закона о платама државних службеника и намештеника, који је поднела Влада (број 011-67/22 од 13. јануара 2022. године), у начелу.

Председник Одбора је предложио да Одбор у складу са чланом 155. став 2. Пословника, одлучи да предложи Народној скупштини да прихвати Предлог закона о измени Закона о платама државних службеника и намештеника, у начелу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **једногласно** прихватили наведени предлог.

**СЕДМА ТАЧКА** – Разматрање Предлога одлуке о избору судија који се први пут бирају на судијску функцију, који је поднео Високи савет судства (број 02-2463/21 од 27. децембра 2021. године).

Председник Одбора је предложио да Одбор констатује да је Високи савет судства поднео Предлог одлуке о избору судија који се први пут бирају на судијску функцију као овлашћени предлагач, у складу са чланом 51. Закона о судијама, те да предложи Народној скупштини да прихвати Предлог одлуке о избору судија које се први пут бирају на судијску функцију у Основни суд у Врбасу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

**ОСМА ТАЧКА** – Разматрање Предлога одлуке о избору судија који се први пут бирају на судијску функцију, који је поднео Високи савет судства ( број 02-114/22 од 21. јануара 2022. године).

Председник Одбора је предложио да Одбор констатује да је Високи савет судства поднео Предлог одлуке о избору судија који се први пут бирају на судијску функцију као овлашћени предлагач, у складу са чланом 51. Закона о судијама, те да предложи Народној скупштини да прихвати Предлог одлуке о избору судија које се први пут бирају на судијску функцију у Први основни суд у Београду, Други основни суд у Београду и Основни суд у Младеновцу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

**ДЕВЕТА ТАЧКА** – Разматрање Предлога одлуке о избору заменика јавног тужиоца, који је поднело Државно веће тужилаца (број 119-155/22 од 01. фебруара 2022. године.

Председник Одбора је предложио да Одбор констатује да је Предлог одлуке о избору заменика јавног тужиоца поднело Државно веће тужилаца као овлашћени предлагач, у складу са чланом 75. став 1. Закона о јавном тужилаштву и чланом 13 алинеја друга Закона о државном већу тужилаца, те да предложи Народној скупштини да прихвати Предлог одлуке о избору заменика јавног тужиоца у: Првом основном јавном тужилаштву у Београду, Другом основном јавном тужилаштву у Београду, Трећем основном јавном тужилаштву у Београду, Основном јавном тужилаштву у Мионици, Основном јавном тужилаштву у Великој Плани, Основном јавном тужилаштву у Смедереву, Основном јавном тужилаштву у Панчеву, Основном јавном тужилаштву у Новом Саду, Основном јавном тужилаштву у Суботици, Основном јавном тужилаштву у Крушевцу, Основном јавном тужилаштву у Краљеву, Основном јавном тужилаштву у Пожаревцу, Основном јавном тужилаштву у Новом Пазару, Основном јавном тужилаштву у Чачку, Основном јавном тужилаштву у Нишу, Основном јавном тужилаштву у Врању, Основном јавном тужилаштву у Лесковцу.

Чланови и заменици чланова Одбора су **једногласно** прихватили наведени предлог.

Председник Одбора је предложио да за известиоца Одбора на седници Народне скупштине буде одређен Ђорђе Дабић, члан Одбора.

Чланови и заменици чланова Одбора су **једногласно** прихватили наведени предлог.

Седница је завршена у 09,50 часова.

НАПОМЕНА: Седница је одржана у Библиотеци Народне скупштине у којој не постоји могућност тонског снимања седнице.

СЕКРЕТАР ПРЕДСЕДНИК

Сања Пецељ Владимир Ђукановић